GiliGold/VAD_KnessetCorpus huggingface dataset:
אורי אורבך: חבר הכנסת בן ארי, אם אותך היו מוציאים בכל פעם שצריך להוציא אותך, לא היית רואה את המליאה אף פעם.
אורי אורבך: אז תצחק כשאתה מקשיב לעצמך כי אתה הקורבן הבא מהדברים שאנחנו עכשיו רוצים להחליט על אחרים, ואני רוצה - -
מיכאל בן-ארי: אני תקפתי מישהו פיסית?
מיכאל בן-ארי: אני תקפתי חיילי צה"ל?
מיכאל בן-ארי: אני יצאתי נגד מדינת ישראל?
מיכאל בן-ארי: מה ההשוואה הזאת?
מיכאל בן-ארי: חצוף.
אורי אורבך: אל תחלק לי ציונים, כי מי אתה שתחלק לי ציונים.
אורי אורבך: אני אומר לך: אל תחלק כינויי גנאי כי על זה אנחנו מדברים - -
נסים זאב: אני יושב ביניהם.
יריב לוין: חבר הכנסת זאב, לא הצליח לך השיעור הראשון.
אורי אורבך: ההשוואה היא שאנחנו צריכים להגן על חופש הביטוי של חברי הכנסת במליאה.
מיכאל בן-ארי: מדברים על חופש ביטוי?
נסים זאב: זה היה חופש אגרוף.
אורי אורבך: תן לחופש הביטוי שלי גם הזדמנות, בסדר?
אורי אורבך: אתה מוכן להקשיב ולא רק לקשקש כל הזמן?
יריב לוין: חברי הכנסת אורבך ובן ארי, אם אני זוכר נכון, רשות הדיבור היא של חבר הכנסת אביטל.
אורי אורבך: אני אשלים את המשפט בכל זאת:
אורי אורבך: אנחנו צריכים להגן על חופש הביטוי של חברי הכנסת ושלנו.
אורי אורבך: לא אכפת לי מחברת הכנסת זועבי באשר היא.
אורי אורבך: חברי הכנסת הקיצוניים שבינינו, ואתה בראשם או בין המובלים שלהם, זקוקים להגנתנו.
מיכאל בן-ארי: אני לא זקוק להגנתך.
אורי אורבך: אתה זקוק גם לדברים אחרים, שאני לא רוצה לפרט אותם.
יריב לוין: עד כאן רבותי, תודה רבה.
יריב לוין: חבר הכנסת בן ארי, די.
מיכאל בן-ארי: אם הייתי זקוק להגנתו, המצב שלי היה קשה.
מיכאל בן-ארי: שיפסיק לתקוף אותי.
יריב לוין: אני מעיד עליך שאתה לא זקוק להגנה ואתה מייצג את עצמך ואת ציבור שולחך נאמנה.
יריב לוין: אבל אתה גם לא צריך תעודת יושר ממני ובכל זאת, קיבלת.
דורון אביטל: אני לא שמח שעוררתי את הדיון מחדש.
דורון אביטל: על דרך של הדגמה נדרש מכולנו להפגין דרך ארץ, אני חבר כנסת צעיר אבל באמת הלהט של האירועים של אותו דיון 40 חתימות, נחצו שם קווים גם בדיבור וגם בפעולה.
דורון אביטל: נקווה שכולנו נלמד את הלקח.
דורון אביטל: ההתנצלות של חברת הכנסת זועבי נראית לי מכובדת מאוד ואני חושב שגם על דרך של שיתוף הפעולה בדיעבד, אנחנו צריכים לקבל אותה ולראות את הענין כסגור בזה.
יריב לוין: אדוני המנכ"ל, בבקשה ההתייחסות שלך ונעבור לסיכום.
: אני מבקש לומר שני דברים קצרים: דבר ראשון, דבר שאמרתי במכתב לעובדים ובכוונה לא ראיתי את עצמי משתתף בדיון הזה כי זה דיון של נבחרי ציבור ואנחנו פקידים.
: הדבר שבכל זאת אמרתי לעובדים הוא שגאוותנו כעובדי כנסת, ואני בסך הכל אורח לרגע אבל גאוותם של עובדי הכנסת במשך עשרות שנות קיומה של הכנסת היא שהם לחלוטין לחלוטין ניטראליים, לחלוטין נותנים שירות לכל חברי הכנסת, מימין, משמאל, קיצוני, לא קיצוני.
: קטונתי מלתת ציונים, ובכך ייחודם של עובדי הכנסת.
: לכן, באופן מאוד חריג היה לי חשוב ושיתפתי פעולה עם הוועד, היה לנו חשוב לדבר בקול אחד באופן מאוד חריג, בגלל הנסיבות המאוד חריגות שברוך השם, נראה שהן מסתיימות באקורד הנכון.
: המשפט השני הוא: אני מבקש בפורום הזה לשבח מאוד מאוד את ועד עובדי הכנסת על האופן המתון, האחראי, הרציני, הלא מתלהם שבו הוא טיפל באירוע הזה.
: על התגובה המאוד מאוד מחושבת ועל כך שהם קיבלו את ההתנצלות.
: זה לא מובן מאליו שהנהגת עובדים מתנהגת ככה ולדעתי, הם ראויים לכל שבח.
יריב לוין: נעבור לסיכום.
יריב לוין: אני רוצה לומר וצריך לזכור שאנחנו לא גוף שופט, לא דן וגם לא מוסמך לקבל איזה שהן החלטות לגופו של אדם בסוגיה הזאת.
יריב לוין: הנושא הזה מצוי על שולחנה של ועדת האתיקה ואני כמובן סומך ואני מניח שכולנו סומכים על חבריה, שיעשו מלאכתם נאמנה.
יריב לוין: אני מבקש להעיר עוד הערה אחת:
יריב לוין: אנחנו עדים למגמה טובה ומבורכת של עליה במספר חברות הכנסת, ואני מבין שאם אינני טועה יש רק 3 נשים שנמצאות במחלקת הסדרנים או 2, ויכול להיות שצריך יהיה מתוך תקווה שהמגמה החיובית של גידול במספר חברות הכנסת תמשך, שתהיה התאמה גם של מצבת כוח האדם על ידי תגבור של נשים במחלקת הסדרנים.
יריב לוין: אני מקווה שהדבר הזה ייעשה מתוך תקווה שבמקביל גם נראה ירידה בגרף העבודה שלכם בכלל, בגלל שהנורמות הראויות תשמרנה.
יריב לוין: לענין ההחלטה, אני מציע שנאמץ כאן את ההחלטה הבאה, שוב, בשים לב לעובדה שהדיון לגופו של אירוע הוא כמובן בוועדת האתיקה ולא כאן.
יריב לוין: "ועדת הכנסת מודה לעובדי הכנסת, משמר הכנסת והסדרנים על עבודתם המסורה לאורך כל ימי השנה.
יריב לוין: הוועדה מדגישה בפני כלל חברי הכנסת את החובה לשמור על התנהגות הולמת ובכלל זה לנהוג בכבוד בעובדי הכנסת ובפרט בסדרנים בעת שאלה פועלים במסגרת ביצוע תפקידם.
יריב לוין: הוועדה מגבה באופן אישי את הסדרנית שהיתה מעורבת שלא בטובתה באותו אירוע, וכמובן גם את התנהלותה והתנהגותה במהלך האירוע עצמו.
יריב לוין: אני מקווה שהענין הזה מוסכם כאן פה אחד ולפיכך, אני נועל את הישיבה.
יריב לוין: רבותי, אני מבקש לפתוח את הישיבה, נא לשבת.
יריב לוין: אנחנו פותחים את הישיבה שנועדה במקור לשעה 13:00 ונדחתה לשעה 13:15, ישיבה מספר 196.
יריב לוין: על סדר יומנו שני נושאים: הנושא הראשון הוא לבקשת חבר הכנסת מגלי והבה אבל מגלי, נכון לעכשיו אין לנו כאן קוורום שמאפשר להצביע על הבקשה שלך, כי צריכים 6 חברים קבועים ואין לנו את זה לפי דעתי, במבט חטוף.
יריב לוין: אני מציע שנתחיל מהנושא השני ואחר כך תציג את הענין שלך.
מגלי והבה: יכול להיות שאפטור את הוועדה מההצבעה.
יריב לוין: אם זה המצב, נתחיל.
יריב לוין: רק אומר לפרוטוקול שהנושא הראשון על סדר היום הוא: בקשתו של חבר הכנסת מגלי והבה להקדמת הדיון בהצעת חוק לתיקון פקודת בריאות העם (איסור הפלרה של מי השתייה), התשע"א-2011 (פ/3361/18), לפני הקריאה הטרומית.
יריב לוין: אני מבקש להדגיש שבהתאם לסיכום שהיה לי בתחילת הקדנציה עם כלל חברי הכנסת, לרבות חברי הכנסת של האופוזיציה, במידה וועדת השרים לחקיקה מחליטה שלא לתמוך בהצעת חוק שהובאה אליה במסגרת תהליך של בקשה לפטור וכמובן לא לתת פטור, שמורה הזכות לחבר הכנסת המציע לבקש שיתקיים כאן דיון והצבעה בהצעתו לענין הפטור, ובהתאם להתחייבות הזאת, אתן זמן לקיים גם את הדיון הזה.
מגלי והבה: אדוני היושב ראש, חבריי חברי הכנסת, באמת היתה לי כוונה לבוא ולבקש את הפטור מחובת הנחה לאחר שוועדת השרים דחתה וזה כאילו להיכנס עם הראש בקיר.
מגלי והבה: לא בגלל שההצעה לא חשובה ולא בגלל שעל ההצעה חתומים 56 חברי כנסת, קואליציה ואופוזיציה, ואז היינו מעמידים בהצעת חוק שהיא חשובה לכל אזרחי ישראל, במיוחד בנושא הפלרת המים.
מגלי והבה: הרי זו לא חקיקה אישית שלי ולא של מפלגתי אלא זו בעיה אזרחית ממדרגה ראשונה שהפנו אלינו את הבעיה הזאת, של מה שאמור היה ב-2007, כשאנחנו היינו בשלטון, לפתור את הבעיה ולא פתרו ודחו.
מגלי והבה: היום אנחנו ב-2011 ואלפי אזרחים ישראלים ששותים מהמים האלה מסכנים את הבריאות שלהם.
מגלי והבה: לכן, חשבתי להביא את זה באמת עם הלחץ והחתימות, ובאמת זו ההזדמנות להודות לכל חברי הכנסת, קואליציה כאופוזיציה, שראו את האחריות הלאומית לנושא הזה, שלא תהיינה לנו תופעות שליליות בנושא של המשך שתיית המים האלה.
מגלי והבה: לשמחתי, אחרי שוועדת השרים החליטה לדחות, דרך אגב, כולל השר הממונה או סגן השר הממונה שאמר לי: אפילו לא ביקשתי לנמק למה אני מתנגד, כי בתוך תוכי אני יודע שאתה צודק ואתה מייצג בעיה חשובה.
מגלי והבה: השר מרגי הרים את הכפפה והוא הולך להגיש ערעור לוועדת השרים, וזה מעקר את הדיון הזה.
יריב לוין: אנחנו מחזקים את ידיו.
מגלי והבה: לכן, אני מכבד את הוועדה ומי שעומד בראשה וכל מי שנמצא פה מחברי הכנסת, באתי להודיע את ההודעה הזאת כדי לא לעשות דיוני סרק.
מגלי והבה: אני מקווה שיחד, כל אחד איפה שיכול ללחוץ ולעשות, נוכל לשנות ולהביא בשורה לכל אלפי האזרחים שפנו, ובמיוחד אלה שנושאים את הדגל, שנשתה מים בריאים וטובים.
מגלי והבה: אני מודה לך, אדוני.
יריב לוין: תודה רבה לך, אני מודה לך על ההודעה.
יריב לוין: אני באמת מקווה שאכן הערר הזה גם יתקבל ונוכל לקדם את החוק הזה, שהוא בהחלט חוק ראוי וחשוב.
יריב לוין: אם כך, אין צורך לקיים הצבעה לאור משיכת הבקשה.
יריב לוין: עבודת ועדות הכנסת בפגרת הקיץ
יריב לוין: אנחנו עוברים לנושא הבא שעל סדר היום: עבודת ועדות הכנסת בפגרת הקיץ.
יריב לוין: כמדי סיום כנס ולפני הפגרה אנחנו נדרשים לקבל החלטה בענין עבודת הוועדות, ואני מבקש להקריא את הצעת ההחלטה שאני מבקש להביא כאן, בענין הזה, ונוסחה כדלקמן: ועדת הכנסת, על פי סמכותה לפי סעיף 99א, - - זה עדין 99א?
קריאות: לא נגענו.
יריב לוין: כי זה שייך לפרק הוועדות, אז יש סיכוי שזה נשאר אותו סעיף.
יריב לוין: - - "מטילה על ועדת הכנסת, לרבות ועדות מיוחדות וועדות חקירה פרלמנטאריות, להמשיך את עבודתן בימי פגרת הקיץ.
יריב לוין: אולם מספר הישיבות שוועדה כל שהיא תקיים לא יעלה על 12 אלא אם כן יושב ראש הכנסת יתיר ישיבה או ישיבות נוספות על פי הוראות סעיף 99ב לתקנון.
יריב לוין: " לענין ישיבות של ועדת משנה וסיורים, אני מבקש לקבוע: א.
יריב לוין: שהן תבאנה בחשבון מנין הישיבות של הוועדות.
יריב לוין: שכינוס ועדות משנה יעשה רק באותם מקרים שבהם הוועדה התכנסה כענין שבשגרה ובאופן סדיר במהלך הכנס האחרון אלא אם כן מודבר בוועדה שהוקמה ממש בסמיכות למועד היציאה לפגרה ונדרשת פעולתה הדחופה להשלמת נושאים שבטיפולה במסגרת הפגרה.
אלכס מילר: לא הבנתי בקשר לסיורים.
יריב לוין: כל סיור נחשב כישיבה.
אלכס מילר: ובמסגרת של הכנסת שיוצאת לפגרה הפורמאלית.
ארבל אסטרחן: הכנסת סגורה בשבועיים האחרונים של אוגוסט.
אלכס מילר: אז השאלה היא כזאת: כידוע לך, אדוני היושב ראש, ועדת החינוך לקראת סוף אוגוסט - -
יריב לוין: כן, אנחנו יודעים ונתייחס לזה.
יריב לוין: יש לנו סעיף מיוחד לוועדת החינוך, ואם תרצה לתקן משהו – בבקשה.
יריב לוין: אני אמשיך: "ההגבלה האמורה בסעיף 1 לא תחול על ועדת החוץ והביטחון, ועדת הכספים, ועדת החוקה, חוק ומשפט וועדת הכנסת", אבל כן יחול מה שציינתי קודם לענין ועדות המשנה.
יריב לוין: לענין ועדת החינוך, התרבות והספורט - יהיה מספר הישיבות המרבי 15.
יריב לוין: כלומר, גדול יותר.
יריב לוין: יש עוד תוספת תכף.
יריב לוין: "מיום י"ז באב התשע"א, 17.8.2011 עד ליום ב' באלול התשע"א, 1.9.2011 כולל, לא תתקיימנה ישיבות ועדות בכלל, למעט עד 3 ישיבות של ועדת החינוך, התרבות והספורט הקשורות לתחילת שנת הלימודים, ולמעט ישיבות שאותן יתיר יושב ראש הכנסת באופן חריג.
יריב לוין: ישיבות בתקופה זו יבואו במנין הישיבות המרבי המותר כאמור לעיל.
יריב לוין: " הערה אחרונה וחשובה לידיעת יושבי ראש הוועדות: "על יושבי ראש הוועדות להודיע לחברי הוועדה על קיום ישיבה בפגרה ועל סדר היום לפחות 3 ימים מראש.
יריב לוין: " חשוב כמובן להקפיד על זה.
יריב לוין: אני מניח, חבר הכנסת אייכלר, שזה גם עונה לכל מה ש - -
ירדנה מלר-הורוביץ: בדקתם פנים וכלכלה?
ירדנה מלר-הורוביץ: לא היו להם ישיבות מיוחדות או נושאים מיוחדים?
יריב לוין: לא, אני חושב שלא אמור להיות כי זה אמור להסתיים.
יריב לוין: אנחנו כמובן עדין נמצאים פה, אם יהיה צורך שיתעורר.
יריב לוין: רבותי, מי בעד ההחלטה הזאת?
יריב לוין: בעד – 4 נגד – אין נמנעים – אין ההחלטה אושרה.
יריב לוין: אני פותח את הישיבה המיוחדת שהתכנסנו כאן לבקשת חברתנו, חברת הכנסת רחל אדטו, כאשר על סדר היום בקשתה להעברת הדיון המהיר בנושא "המשך אחריות חברת 'נטלי' לשירותי בריאות התלמיד" מוועדת החינוך, התרבות והספורט לדיון בוועדת העבודה, הרווחה והבריאות.
יריב לוין: כפי שאני מבין, ישנה הסכמה של שני ראשי הוועדות לבקשה הזו וכמובן שהנושא הזה מצוי בסמכותה של ועדת העבודה, הרווחה והבריאות.
רחל אדטו: לא רק שהוא מצוי, הוועדה כבר דנה שלוש פעמים בנושא הזה של העברת השירות ל'נטלי'.
רחל אדטו: היו כבר שלושה דיונים שהתקיימו בדבר הזה, זה דבר אחד.
רחל אדטו: דבר שני, הדיון כאן הוא לא על החיסונים של התלמידים בבתי הספר, מי יחסן, הדיון הוא בכלל על עצם המכרז שמשרד הבריאות, בניגוד לעמדת הוועדה ובכפוף לכל הכשלים שהתגלה בהסכם בין 'נטלי' למשרד הבריאות, מתחדש לשנה נוספת, ולכן הדיון הוא מול משרד הבריאות, זה בכלל לא משרד החינוך, ומכאן לדעתי משרד החינוך בכלל לא קשור לעניין הזה כהוא זה.
רחל אדטו: המטרה היא 10,000 התלמידים, אבל השאלה הראשונית היא מי אחראי לזה ולכן לא נראה לי בכלל שיש מקום לוועדת חינוך לדון בה, כמו שאמרתי, במיוחד כשוועדת העבודה כבר דנה בזה שלוש פעמים ומכירה את הנושא על בוריו.
רחל אדטו: לכן חשבתי שמן הראוי להעביר את זה חזרה לוועדה שדנה בעבר.
יריב לוין: אני חושב שאין מחלוקת שכך צריך לעשות.
יריב לוין: מי בעד בקשת ההעברה?
יריב לוין: הצבעה בעד – 2 נגד – 0 נמנעים – 0 הבקשה אושרה פה אחד תודה רבה.
רחל אדטו: יש לי בקשה לפרוטוקול לרשום שהעצה הטובה היתה של ירדנה.
יריב לוין: מסתבר שאנחנו לא עובדים סתם.
יריב לוין: ערעור על החלטת יו"ר הכנסת והסגנים שלא לאשר דחיפות הצעה לסדר היום
יריב לוין: היה ערעור אחד שנמשך ולפיכך אין צורך לדון בו.
שלמה מולה: למה לא צריך לדון?
ארבל אסטרחן: כרגע הודיעה חברת הכנסת זהבה גלאון שהיא מושכת את הערעור.
ארבל אסטרחן: מינוי ממלא מקום ליושב ראש הכנסת בעת היעדרו מן הארץ
יריב לוין: הודיעה לי מזכירת הכנסת כי יושב ראש הכנסת עתיד לצאת את הארץ ב-6 ביולי וישוב ב-11 ביולי והוא מבקש לאשר את כהונתו של חבר הכנסת יצחק וקנין, סגן יושב ראש הכנסת, אשר ישמש כממלא מקומו בתקופת היעדרותו.
יריב לוין: ה צ ב ע ה אושר פה אחד
שלמה מולה: דרך אגב, למרות שזה לא מן העניין, למה היושב ראש לא יכול להיות דני דנון?
יריב לוין: רבותיי, אני כבר חורג מהזמן שהקצבתי לעצמי לדיון הזה.
יריב לוין: אנחנו עוברים לנושא השלישי שעל סדר היום.
יריב לוין: קביעת ועדה לדיון בהצעת חוק הליכי תכנון ובנייה להאצת הבנייה למגורים (הוראת שעה), התשע"א-2011 (מ/598).
יריב לוין: נשמעו הצעות להעביר את הצעת החוק לדיון בוועדת הפנים והגנת הסביבה או לועדת הכלכלה או לוועדה משותפת לשתי הוועדות האלה.
יריב לוין: הלשכה המשפטית סבורה שהנושא מצוי בתחום סמכות ועדת הפנים והגנת הסביבה ויושב ראש הקואליציה הודיעני מבעוד מועד שיש לו איזשהו הסדר שהוא מבקש להציע כאן.
שלמה מולה: לפני ההסבר, אפשר לומר משהו?
שלמה מולה: מה העמדה של היועצת המשפטית?
יריב לוין: להעביר לוועדת הפנים והגנת הסביבה בראשות חבר הכנסת מולה לכשיהיה יושב ראש הוועדה.
יריב לוין: אדוני יושב ראש הקואליציה, בבקשה.
זאב אלקין: אכן זה לא סוד שלגבי הנושא הזה היו כמה אפשרויות כי נכון שמצד תכנון ובנייה, החוק הועבר בראש ובראשונה לוועדת הפנים, מצד המטרה שלו, פתרון הבעיה בתחום השיכון, שיכון לפי התקנון זה בוועדת הכלכלה.
זאב אלקין: לכן קיימנו הידברות בין ראשי שתי הוועדות האלה ובסופו של דבר הגענו להסכמה וההצעה שלי היא שאנחנו נקים ועדה משותפת של ועדת הפנים וועדת הכלכלה.
אברהם מיכאלי: שואלים מה עם ועדת החוקה.
יריב לוין: ועדת החוקה דנה בקודקס האזרחי.
שלמה מולה: ועדת החוקה עסוקה.
שלמה מולה: היא מכינה את חוקת ישראל.
יריב לוין: אני חותם על הנוסח שיביא יושב ראש הוועדה.
יריב לוין: גם אתה חותם?
זאב אלקין: ברשותך, אני אשלים את הדברים.
זאב אלקין: חבר הכנסת אמנון כהן, יושב ראש ועדת הפנים שכידוע גם מוטלות עליו הרבה מטלות ומשימות ולא רק מתוקף תפקידו כיושב ראש ועדת הפנים אלא גם בתוקף תפקידו כיושב ראש ועדה משותפת שעוסקת ברפורמה הגדולה של ועדת תכנון הבנייה, הודיע לי שהוא מבקש שחבר הכנסת כרמל שאמה יעמוד בראשות הוועדה המשותפת הזאת כי הוא לא רק יושב ראש ועדת הכלכלה אלא הוא גם חבר ועדת הפנים ולכן הוא הדמות שמחברת היטב בין שתי הוועדות.
אברהם מיכאלי: אני מבין שאתה מסרב לקבל את זה.
זאב אלקין: לכן אני מביא לכאן קודם כל את ההצעה הכללית להקמת הוועדה המשותפת הזאת בהיקף של 12 חברים, שישה מוועדת הכלכלה ושישה מוועדת הפנים, בראשות חבר הכנסת כרמל שאמה.
זאב אלקין: ברשותך, אני אציע את ההרכב לאחר שגם באתי בדברים עם הסיעות, גם עם הקואליציה וגם עם האופוזיציה כדי להגיע להרכב כמה שיותר ממצה מבחינה סיעתית.
זאב אלקין: ההצעה היא כדלהלן: מטעם ועדת הפנים: חברי הכנסת ציון פיניאן, פניה קירשנבאום, אורי מקלב, יעקב אדרי, ניצן הורוביץ שיושב על המקום שהגיע לסיעת קדימה לפי המפתח אבל סיעת קדימה הודיעה לי שהיא מוכנה לתת לו את המקום, ודב חנין.
זאב אלקין: מטעם ועדת הכלכלה: חברי הכנסת כרמל שאמה, חמד עמאר, יצחק וקנין, שיושב על המקום שהגיע לפי החישוב של המפתח לסיעת הליכוד אבל סיעת הליכוד החליטה לתת לו את המקום, עמיר פרץ ואלי אפללו.
זאב אלקין: זה לגבי החברים.
זאב אלקין: בנוסף לזה יש בקשה למינוי שלושה ממלאי מקום בוועדה: חבר הכנסת איתן כבל שממלא מקום במקורו בוועדת הפנים כממלא מקום של חבר הכנסת עמיר פרץ, וחברי הכנסת אופיר אקוניס ודני דנון כממלאי מקום של שני מקומות של חברי כנסת מ-ש"ס.
זאב אלקין: שניהם חברים בוועדת הכלכלה והבקשה שהם יהיו ממלאי מקום לסיעת ש"ס.
שלמה מולה: אדוני היושב ראש, אני מבקש שיהיה גם ממלא מקום מטעם קדימה.
זאב אלקין: אמרו לי שאתם לא צריכים, אבל אם אתם רוצים, בבקשה.
שלמה מולה: אני מבקש שיהיה ממלא מקום.
זאב אלקין: רק תיתן שם.
זאב אלקין: אני שאלתי את מנהל סיעת קדימה.
זאב אלקין: בשונה מוועדה קבועה, במינוי ועדה משותפת צריך שם.
זאב אלקין: צריך להיות מישהו שהוא חבר וממלא מקום.
שלמה מולה: אנחנו רוצים מישהו.
זאב אלקין: אתם יכולים למנות עד שלושה ממלאי מקום.
שלמה מולה: נחמן שי.
זאב אלקין: נחמן שי, מצוין.
זאב אלקין: חבר הכנסת נחמן שי יהיה ממלא מקום מטעם סיעת קדימה.
זאב אלקין: אני בהחלט סומך את ידיי על הבקשה הזאת של סיעת קדימה ומציע לצרף אותה.
זאב אלקין: אם זה לא היה ברור, הכוונה היא שהליווי המשפטי של החוק הזה יהיה מתוך הבית של ועדת הפנים.
יריב לוין: יושב ראש הוועדה יהיה חבר הכנסת כרמל שאמה.
זאב אלקין: את זה אמרתי בהתחלה ואמרתי שזה גם על דעתו של יושב ראש ועדת הפנים, אמנון כהן.
נסים זאב: אדוני היושב ראש, אני פשוט שומע ולא מאמין.
נסים זאב: פשוט סרט.
נסים זאב: הוא מסביר ומשכנע אותנו שמשרד הפנים עמוס בצורה כזאת שהוא לא יכול לתפקד בלי כרמל שאמה.
זאב אלקין: אני ציטטתי מה שיושב ראש ועדת הפנים ביקש ממני לומר בשמו.
יריב לוין: זה לא משרד הפנים אלא ועדת הפנים.
נסים זאב: אם הוא לא נותן לך את זה בכתב, זה לא מקובל עלי.
נסים זאב: גם אחרי שיכתוב לך, אני רוצה לדעת בדיוק אם הוא כתב ואם זה כתב ידו.
זאב אלקין: מה אתה רוצה ממני?
נסים זאב: ממך, שום דבר.
נסים זאב: יש לי בעיה.
נסים זאב: הוא כהן וגם אמנון כהן הוא כהן.
נסים זאב: לכן אני חושב שראש הממשלה במקרה הזה לא זקוק לעוד קרדיט ולומר שהנה אנחנו קבענו את התוכנית לצמצום הליכים.
נסים זאב: זאת פוליטיקה גרידא.
נסים זאב: אני חושב שהנושא הזה פרופר שייך אך ורק לוועדת הפנים כי זה נושא של משרד הפנים.
נסים זאב: אני אומר לך שגם אם אמנון כהן מוותר, אני לא מוותר.
נסים זאב: הוא לא יכול לוותר במקומי.
נסים זאב: אני מוחה על כבודה של הסיעה שלנו.
נסים זאב: עד שסוף סוף יש משהו שאפשר לומר ש-ש"ס מובילה בנושא ששר הפנים יזם אותו, עם כל הכבוד.
דוד רותם: שר השיכון.
נסים זאב: זה שיכון ופנים.
כרמל שאמה-הכהן: איך הצבעת על העברת חוק משכנתאות?
נסים זאב: בטעות.
נסים זאב: מותר לטעות לפעמים.
נסים זאב: אני מציע שזה יהיה בוועדת הפנים.
נסים זאב: זה נושא שקשור לוועדת הפנים ולא יכול להיות שנושא של רישוי לא יהיה שם.
נסים זאב: אתה חושב שנושא של סמים יעבור לוועדת הכלכלה רק בגלל שזה רווחי?
נסים זאב: נכון, מוכרים סמים, אבל יש ועדת סמים ולא מעבירים את זה לוועדת הכלכלה.
נסים זאב: כאן אנחנו מדברים בנושא של תכנון.
נסים זאב: אלה לא מכירות בתים, אלה לא עסקים, לא מדובר כאן בביזנס אלא מדובר בקיצור הליכים וזה קשור לרשויות המקומיות.
זאב אלקין: חבר הכנסת כהן מסכים.
נסים זאב: הוא גם לא יכול להסכים בלי לשאול אותי, עם כל הכבוד לו.
דוד רותם: חבר הכנסת נסים זאב צודק.
דוד רותם: אני מציע שתעלה את זה להצבעה.
דוד רותם: הוא יתנגד.
נסים זאב: אני רוצה שאתה תלך אתי.
דוד רותם: אני לא אלך אתך.
דוד רותם: הבעיות שלך בסיעה הן בעיות שלך ולא שלי.
אברהם מיכאלי: היושב ראש, מכיוון שיושב ראש ועדת הפנים הודיע על הסכמתו, אני לא חולק עליו ואני מקבל את החלטתו ומכבד אותה.
אברהם מיכאלי: יש לי בקשה אחת.
אברהם מיכאלי: מכיוון שהבית הוא עדיין ועדת הפנים, ואני מבין שהמנגנון של ועדת הפנים אמור לעזור לנהל את כל הדיונים, היושב ראש ביקש ממני להכניס את זה לפרוטוקול כאן את הסוגיה של הצוות המשפטי של הוועדה שעובד היום יחד אתם בנושא של הרפורמה והוא מבקש שהצוות הזה לא יוכל להיות צמוד בליווי.
כרמל שאמה-הכהן: אז מי ילווה את זה?
אברהם מיכאלי: אני מבקש לפרוטוקול לציין את זה כאן.
יריב לוין: ציינת, אבל אני לא יכול להגיד לייעוץ המשפטי איך הם מתחלקים.
אברהם מיכאלי: אחרת הרפורמה תתקע ולא תתקדם.
דוד רותם: צריך לאשר לכל אחד מחברי הוועדה הזאת עוזר פרלמנטרי נוסף.
שלמה מולה: לאור הערתך, אני מציע להעביר את זה לוועדת החוקה.
פניה קירשנבאום: ואז פתרנו את בעיית האבטלה של עורכי הדין.
אברהם מיכאלי: לכן אדוני היושב ראש, אני מבקש שוועדת הכנסת תיתן את דעתה בנושא של תגבור הוועדה בצוות משפטי נוסף.
אברהם מיכאלי: זאת סמכותה של ועדת הכנסת להמליץ.
יריב לוין: זאת הערה חשובה.
יריב לוין: היא נרשמה והיא תועבר לידיעת הייעוץ המשפטי של הכנסת שאני בטוח שידע וימצא את הדרך להבטיח שהוועדה תקבל את כל הייעוץ והליווי שהיא תזדקק לו.
שלמה מולה: אני רוצה לדבר על מהות העניין.
שלמה מולה: מהותו של העניין היא שיש 160 אלף יחידות דיור מאושרות ותקועות ברשות המקומית, כאשר חלקן הגדול תקועות בגלל משרד הפנים ושר הפנים.
שלמה מולה: ועדת הפנים הייתה צריכה לפקח על עבודת השר, לא עושה זאת וזה לא קורה.
יריב לוין: זה לא הוגן לומר דברים כאלה כשחבר הכנסת בר-און לא כאן.
יריב לוין: לפחות שהוא יוכל להגיב.
יריב לוין: אתה בא בטענות על עצירת בנייה בתקופה של שר הפנים.
שלמה מולה: לא בטוח ששר הפנים הזה מבין בתכנון ובבנייה אלא אולי בדברים אחרים.
אברהם מיכאלי: אלה כבר עניינים פוליטיים.
יריב לוין: שר הפנים יכול ללמד את כולנו.
אברהם מיכאלי: לא ראיתי מה עשו שני השרים הקודמים בתכנון ובנייה.
שלמה מולה: לכן אני אומר שלפחות אושרו 160 אלף יחידות דיור.
שלמה מולה: שאל את השר אלדן כמה יחידות דיור תקועות וכאשר הוא מצלצל לשר הפנים, הוא לא מקבל אותו לפגישה.
שלמה מולה: אני אומר לך שאפילו מתוך מחאה היה צריך להעביר את הדבר הזה לוועדת הכלכלה ולא לוועדה משותפת אבל מאחר שכבר יש סיכום, אנחנו נקבל את הסיכום וסמוכים ובטוחים שכרמל שאמה יעשה את העבודה.
שלמה מולה: אנחנו כמובן נגיע ונמרר לו את החיים אבל זה עניין אחר.
יריב לוין: חבר הכנסת אייכלר.
יריב לוין: אחר כך נעבור להצבעה.
ישראל אייכלר: אדוני היושב ראש, כיושב ראש סיעת יהדות התורה שאף אחד לא התייעץ אתי בעניין הרכב הוועדה, וכמי שמוביל את נושא הדיור בסיעה שלנו, אני מבקש להיכנס לרשימת חברי הוועדה כחבר ועדת הכלכלה ולייצג את סיעת יהדות התורה בוועדה.
זאב אלקין: חבר הכנסת אייכלר, יש כאן נוסחה מאוד מורכבת שלוקחת בחשבון אינטרסים של הרבה סיעות, מאיזה ועדה בדיוק מגיע הנציג של איזו סיעה.
זאב אלקין: אחר כך, ברגע שיש לך מקום, זה עניין פנימי שלכם.
זאב אלקין: תחליטו שבמקום מקלב אתה משתתף שם בדיונים ומצביע, זאת החלטה שלכם.
זאב אלקין: המקום של יהדות התורה חייב לבוא כי אחרת אין לזה ערך.
זאב אלקין: אתם סיעה קטנה ויש סיעות גדולות שמגיע להן קודם.
ישראל אייכלר: אני לא רוצה להיכנס למניעים של יושב ראש הקואליציה שאני לא אהיה בוועדה.
זאב אלקין: לא, אין לי בעיה.
ישראל אייכלר: לכן אני לא אעלה את זה.
קריאה: תתחלף עם אורי מקלב.
זאב אלקין: אני יכול לתת מקום ליהדות התורה מתוך ועדת הפנים.
זאב אלקין: יש כמה מנגנונים כאשר מנגנון אחד הוא שאנחנו מראש נמנה אותך כממלא מקום ואז תסכם עם מקלב שהוא לא מגיע אלא אתה מגיע במקומו.
זאב אלקין: זאת החלטה שלכם.
זאב אלקין: כיושב ראש הסיעה תנחה אותו לא להגיע ותשב במקומו.
ישראל אייכלר: אם זה פתרון, אין לי בעיה.
זאב אלקין: אדוני היושב ראש, אני מציע בעקבות השיחה שהייתה כאן למנות גם ממלא מקום ליהדות התורה ושחבר הכנסת אייכלר יהיה ממלא מקום מטעם סיעת יהדות התורה.
יריב לוין: ממלא מקום של מי?
זאב אלקין: של מקלב.
זאב אלקין: הם מאותה סיעה.
ארבל אסטרחן: אמרת שאופיר אקוניס ודני דנון ממלאי מקום.
יריב לוין: אני רוצה להבהיר כדי שיהיה ברור.
יריב לוין: חבר הכנסת אקוניס שהוא חבר ועדת הכלכלה יהיה ממלא מקומו של חבר הכנסת וקנין.
יריב לוין: חבר הכנסת דני דנון ישמש כממלא מקומו של חבר הכנסת אזולאי שממילא יושב על מכסת סיעת הליכוד, אם אני מבין נכון.
זאב אלקין: כבר אין דבר כזה.
זאב אלקין: התייעצתי עם ארבל בעניין הזה כי ממלאי מקום בוועדות משותפות זה יותר מורכב מוועדה קבועה.
זאב אלקין: לכן העניין של המכסה הוא רלוונטי רק היסטורית.
זאב אלקין: ברגע שאישרנו, אין דבר כזה כמו מכסה ולכן הורוביץ הוא חבר מן המניין ואזולאי הוא חבר מן המניין.
זאב אלקין: זאת רק היסטוריה למה הם נכנסו.
זאב אלקין: דבר שני, ממלאי מקום, בגלל שיש קצת שוני בהגדרה של ממלאי מקום בוועדות משותפות לעומת הוועדות הקבועות, בעקבות ההתייעצות עם ארבל דווקא ניסחתי את זה כפי שניסחתי את זה, ששניהם ממלאי מקום על שני חברי סיעת ש"ס.
יריב לוין: זה לא שמי?
זאב אלקין: לא, זה לא שמי.
יריב לוין: הם לא ממלאי מקום שמי של חבר מסוים?
זאב אלקין: זה יכול ליצור קושי מסוים.
ארבל אסטרחן: מה שקורה זה שהסעיף של ממלאי מקום קבועים היום בתקנון מנוסח באופן שמתייחס רק לוועדות הקבועות והוא לא בדיוק מתאים לוועדות המשותפות כי הוא יוצא מתוך הנחה שכל החברים הם חברי מטעם סיעה מסוימת בעוד שבוועדה משותפת זה לא המצב.
יריב לוין: ממלא המקום הוא ממלא מקום של קבוצה או שהוא ממלא מקום ספציפי של מישהו?
ארבל אסטרחן: מה שקורה זה שבדרך כלל בוועדות הקבועות, המקומות הם סיעתיים, אז יש מקרים שלסיעה יש נגיד שלושה חברים וממלא מקום אחד, ואז ברגע שאחד מהחברים נעדר, אותו ממלא מקום יכול לבוא במקום החברים.
ארבל אסטרחן: כאן זה לא בדיוק המצב.
יריב לוין: אנחנו נקבע שהם ממלאי מקום של חברי הכנסת ויצחק וקנין.
יריב לוין: זה יהיה ברור.
ארבל אסטרחן: כאשר ננסח את סעיף ממלאי המקום הקבועים בתקנון, נצטרך להסדיר את זה.
יריב לוין: רבותיי, אם כך, אני מעמיד להצבעה.
ישראל אייכלר: לפני ההצבעה אני רוצה לדעת מה קורה לגבי יהדות התורה.
זאב אלקין: אתה ממלא מקום.
ישראל אייכלר: על זה אנחנו מצביעים.
זאב אלקין: הכנסתי את זה להצעה.
יריב לוין: רבותיי, אני מעמיד להצבעה את ההצעה של יושב ראש הקואליציה חבר הכנסת זאב אלקין לעניין הרכב ועדה משותפת של ועדת הכלכלה וועדת הפנים והגנת הסביבה בראשותו של חבר הכנסת כרמל שאמה הכהן ובהרכב כפי שהוקרא על ידו בצירוף ממלאי המקום כפי שצוינו על ידו בתוספת ממלא מקום של יהדות התורה ושל קדימה, ותוך ציון העובדה שחברי הכנסת אקוניס ודדון מחליפים אישיים של חברי הכנסת וקנין ודוד אזולאי.
אברהם מיכאלי: מבלי לגרוע בזכותו של חבר כנסת מ-ש"ס להיות קבוע.
יריב לוין: מבלי לגרוע משום דבר אחר.
יריב לוין: במסגרת ההחלטה, כפי שהקריא אותה יושב ראש הקואליציה.
שלמה מולה: אנחנו ממלאי מקום של אחד מהחברים.
יריב לוין: סיעת קדימה.
יריב לוין: יכול להיות ממלא מקום חבר גם בוועדת הפנים.
זאב אלקין: לצורך ממלא מקום, זה לא משנה.
יריב לוין: אני רוצה לוודא.
יריב לוין: הכוונה היא שהוא יהיה ממלא מקום או של אפללו או של יעקב אדרי או של ניצן הורוביץ.
יריב לוין: אנחנו מיושרים ומצביעים על ההצעה.
יריב לוין: ה צ ב ע ה בעד – 11 נמנע – 1 ההצעה אושרה אושר הרכב הוועדה כפי שהציג יושב ראש הקואליציה.
יריב לוין: על סדר היום בקשת יושב-ראש בקשת יושב-ראש ועדת העבודה, הרווחה והבריאות למיזוג הצעות החוק הבאות:
יריב לוין: הצעת חוק עבודת נשים (תיקון מס' 48)(זכויות הורים מאמצים, הורים מיועדים והורים במשפחת אומנה), התשע"א-2011 (מ/559); והצעת חוק הטבות למשפחת אומנה (תיקוני חקיקה), התשס"ח-2008, של חה"כ זבולון אורלב (כ/228).
יריב לוין: יושב-ראש ועדת העבודה, הרווחה והבריאות ביקש למזג את שתי ההצעות האלה, שעברו שתיהן קריאה ראשונה, כדי להביאן יחד לקריאה השנייה והשלישית.
יריב לוין: על פניו וכמפורט בבקשתו אינני רואה שום סיבה שלא להיענות לבקשה, ומכיוון שאני נמצא פה לבד, אצביע פה אחד בעד לאשר את הבקשה.
יריב לוין: הצבעה בעד – פה אחד.
יריב לוין: על סדר-היום: מינוי ממלא-מקום ליושב-ראש הכנסת בעת היעדרו מן הארץ.
יריב לוין: הודיעה מזכירת הכנסת כי "יושב-ראש הכנסת ראובן ריבלין יצא את גבולות המדינה ביום י"א בתשרי התשע"ב, 9 באוקטובר 2011, ועתיד לשוב ארצה ביום י"ד בתשרי התשע"ב, 12 באוקטובר 2011".